รัฐมนตรีประจำสำนักนายกรัฐมนตรี ลงพื้นที่แจกหน้ากากป้องกันการติดต่อเชื้อไวรัสโคโรนาแก่นักท่องเที่ยวที่ไปเยี่ยมชมศาสนสถาน
รัฐมนตรีประจำสำนักนายกรัฐมนตรี ลงพื้นที่แจกหน้ากากป้องกันการติดต่อเชื้อไวรัสโคโรนาแก่นักท่องเที่ยวที่ไปเยี่ยมชมศาสนสถานนายเทวัญ ลิปตพัลลภ รัฐมนตรีประจำสำนักนายกรัฐมนตรี ลงพื้นที่แจกหน้ากากอนามัยป้องกันการติดต่อเชื้อไวรัสโคโรนา แก่นักท่องเที่ยวที่เดินทางมาชมศาสนสถานและโบราณสถาน ที่วัดอรุณราชวรารามรัฐมนตรีประจำสำนักนายกรัฐมนตรี กล่าวว่า แหล่งท่องเที่ยวศาสนสถานหรือวัดวาอารามต่างๆ เป็นสถานที่ที่มักจะมีนักท่องเที่ยวเดินทางมาเยี่ยมชม และรวมกลุ่มกันอยู่จำนวนมาก รวมถึงเป็นจุดหมายของนักท่องเที่ยวชาวจีนด้วย จึงเดินทางลงพื้นที่เพื่อสร้างความตระหนักรู้ในการป้องกันตนเองเบื้องต้นด้วยการสวมหน้ากากอนามัย นอกจากนี้ยังได้รับทราบจากพระสงฆ์ว่าหากมีนักท่องเที่ยวมาเยือนจำนวนมากก็จะใส่หน้ากากอนามัยป้องกันด้วย .....เสียง.....รัฐมนตรีประจำสำนักนายกรัฐมนตรี กล่าวด้วยว่า หากเป็นไปได้จะประสานกระทรวงสาธารณสุขขอเครื่องมือตรวจวัดอุณหภูมิร่างกายคัดกรองนักท่องเที่ยวที่จะเดินทางเข้าเยี่ยมชมวัดด้วย เพื่อร่วมตรวจสอบและเป็นการป้องกันการแพร่กระจายของเชื้อไวรัสอีกทางหนึ่ง